छोटा इमामबाड़ा

छोटा इमामबाड़ा, जेकरा इमामबाड़ा हुसैनाबाद मुबारक के नाँव से भी जानल जाला, भारत के उत्तर प्रदेश के लखनऊ शहर में एगो स्मारक बाटे। एकरा निर्माण में 54 साल लागल रहल। इ 1838 में अवध के नवाब मुहम्मद अली शाह द्वारा इमामबाड़ा (शिया मुसलमानन खातिर एगो सभागार) के रूप में बनावल गइल रहे, Tornos India – About Us – Nawabs of Avadh  ई खुद उनुका अपना के आ उनकर माई खातिर मकबरा के रूप में बनवावल गइल, जे उनका साथहीं एह में दफनावल गइल बाड़ी। 

एह बिल्डिंग के बनावे में पंजेतन, माने की पबित्र पाँच के महत्व दे के एह में पाँच गो मुख्य दरवाज़ा बनावल गइल बाड़ें। एह इमामबाड़ा में दू गो हॉल आ एगो शेहनाशीन (अइसन मंच जहां इमाम हुसैन के ज़रीह रखाला) बाटे। ई ज़रीह, ईराक के कर्बला में इमाम हुसैन के कब्र पर बनल वाला ग्रिल भा संरचना के टू-कापी (रेप्लिका) हवे। अज़खाना के साज-सज्जा भरपूर हवे आ एह में शीशा के लैंप-स्टैंड आ झूमर सभ के भरपूर इस्तेमाल कइल गइल हवे। वास्तव में, एही सजावट के चलते यूरोपीय आगंतुक आउर लेखक लोग एकरा के पैलेस ऑफ़ लाइट (अँजोर के महल) के नाँव से बोलावे। बाहरी हिस्सा के इस्लामी कैलिग्राफी में लिखल कुरआन के आयत सभ से खूब सुघर तरीका से सजावल गइल बाटे।

 अनुचित तरीका से रिस्टोरेशन 
भवन के नवीनीकरण कइल गइल बाटे; हालांकि, रिस्टोर करे के तरीका आ प्रक्रिया के आलोचनो भइल बाटे। 2016 में द इकोनॉमिस्ट लिखलस कि "[ई इमारत] के हाले में आधुनिक सीमेंट से "रिपेयर" कइल गइल, एह काम में एकर पुरनका सूक्ष्म आ जटिल प्लास्टरवर्क के बर्बाद कर दिहल गइल।

संदर्भ

श्रेणी:अवध
श्रेणी:लखनऊ
श्रेणी:इमामबाड़ा